Document ID: /roh_data/filtered/fineweb-2-filterrobots_roh.jsonl.gz/17431

Cun 9 cunter 6 vuschs ed 1 abstenziun è la decisiun da la cumissiun crudada. La raschun principala saja ina giuridica, han declerà il president da la cumissiun Jean-Paul Gschwind (PCD/JU) e Matthias Aebischer (PS/BE), il president da la subcumissiun responsabla.
Inscunters cun Infantino
Raschun per l'entir tohuvabohu enturn Michael Lauber è che l'autoritad da surveglianza da la Procura publica federala ha constatà che Lauber n'haja betg protocollà tut ils inscunters cun il president da la FIFA, Gianni Infantino.
Dus inscunters conceda L'auber ch'el haja gì cun Infantino. Tar in terz inscunter n'è el betg segir. El suppona ch'i saja pussaivel ch'i ha dà in terz.
Il Tribunal federal penal ha perquai decidì da sclauder Lauber da tut ils cas che pertutgan la FIFA.
Sa cuntegnair da Lauber è ina raschun
Els renvieschan sin la decisiun dal Tribunal penal federal. Quel è vegnì tar la conclusiun che Lauber haja cuntrafatg a regulaziuns dal proceder. Perquai ha el stuì star davent da tut ils cas da la Fifa. Dasperas dettia er raschuns politicas, numnadamain il sa cuntegnair dal procuratur public general, ha declerà Aebischer.
Il parlament decida ils 25 da settember.
RR novitads 14:00